Document ID: 32011R0354

REGULAMENTUL (UE) NR. 354/2011 AL COMISIEI
din 12 aprilie 2011
privind deschiderea și modul de gestionare a unor contingente tarifare ale Uniunii pentru anumiți pești și anumite produse pescărești originare din Bosnia și Herțegovina
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 594/2008 al Consiliului din 16 iunie 2008 privind anumite proceduri de aplicare a Acordului de stabilizare și de asociere între Comunitățile Europene și statele membre ale acestora, pe de o parte, și Bosnia și Herțegovina, pe de altă parte, și de aplicare a Acordului interimar privind comerțul și aspectele legate de comerț dintre Comunitatea Europeană, pe de o parte, și Bosnia și Herțegovina, pe de altă parte (1), în special articolul 2,
întrucât:
(1)
La 16 iunie 2008, s-a semnat la Luxemburg un Acord de stabilizare și de asociere între Comunitățile Europene și statele membre ale acestora, pe de o parte, și Bosnia și Herțegovina, pe de altă parte (denumit în continuare „Acordul de stabilizare și de asociere”). Acordul de stabilizare și de asociere este în curs de ratificare.
(2)
La 16 iunie 2008, a fost încheiat un Acord interimar privind comerțul și aspectele legate de comerț între Comunitatea Europeană, pe de o parte, și Bosnia și Herțegovina, pe de altă parte (2) (denumit în continuare „Acordul interimar”), care a fost aprobat prin Decizia 2008/474/CE a Consiliului (3). Acordul interimar prevede intrarea în vigoare anticipată a dispozițiilor privind comerțul și aspectele legate de comerț din Acordul de stabilizare și de asociere. Acordul a intrat în vigoare la 1 iulie 2008.
(3)
Acordul interimar și Acordul de stabilizare și de asociere prevăd că anumiți pești și anumite produse pescărești originare din Bosnia și Herțegovina pot fi importate în Uniunea Europeană, în limitele contingentelor tarifare ale Uniunii („contingente”), cu taxe vamale reduse sau zero.
(4)
Contingentele tarifare prevăzute în Acordul interimar și în Acordul de stabilizare și de asociere sunt anuale și au fost adoptate pe o perioadă nedeterminată de timp. Este necesară deschiderea contingentelor tarifare pentru anul 2008 și pentru anii următori și stabilirea unui sistem comun de gestionare a acestora.
(5)
Acest sistem comun de gestionare ar trebui să garanteze accesul egal și continuu la contingentele tarifare al tuturor importatorilor din Uniunea Europeană, precum și aplicarea neîntreruptă a contingentelor tarifare la toate importurile de produse în cauză în toate statele membre, până la epuizarea contingentelor. Pentru a asigura eficiența sistemului, statele membre ar trebui să fie autorizate să scadă din volumele contingentelor cantitățile necesare corespunzătoare importurilor efective. Este necesară o cooperare strânsă între statele membre și Comisie, iar aceasta din urmă trebuie, în special, să poată monitoriza ritmul de epuizare a contingentelor și să informeze statele membre în acest sens. Din motive de rapiditate și eficiență, comunicarea între statele membre și Comisie ar trebui să se realizeze, pe cât posibil, pe cale electronică.
(6)
Prin urmare, contingentele deschise prin prezentul regulament ar trebui să fie gestionate în conformitate cu sistemul de gestionare a contingentelor tarifare destinate a fi utilizate în ordinea cronologică a datelor de acceptare a declarațiilor vamale în conformitate cu Regulamentul (CEE) nr. 2454/93 al Comisiei din 2 iulie 1993 de stabilire a unor dispoziții de aplicare a Regulamentului (CEE) nr. 2913/92 al Consiliului de instituire a Codului Vamal Comunitar (4).
(7)
Având în vedere că Acordul interimar a intrat în vigoare la 1 iulie 2008, prezentul regulament ar trebui să se aplice de la aceeași dată și ar trebui să rămână în vigoare după intrarea în vigoare a Acordului de stabilizare și de asociere.
(8)
Măsurile prevăzute de prezentul regulament sunt conforme cu avizul Comitetului Codului Vamal,
ADOPTĂ PREZENTUL REGULAMENT:
Articolul 1
Peștii și produsele pescărești originare din Bosnia și Herțegovina enumerate în anexă sunt puse în liberă circulație în Uniunea Europeană și beneficiază de taxe vamale reduse sau zero, la nivelurile și în limita contingentelor tarifare anuale ale Uniunii prevăzute în anexă.
Pentru a beneficia de aceste rate preferențiale, produsele în cauză sunt însoțite de o dovadă a originii prevăzută de Protocolul 2 la Acordul interimar cu Bosnia și Herțegovina sau de Protocolul 2 la Acordul de stabilizare și de asociere cu Bosnia și Herțegovina.
Articolul 2
(1) Contingentele tarifare menționate la articolul 1 sunt gestionate de Comisie în conformitate cu dispozițiile articolelor 308a, 308b și 308c din Regulamentul (CEE) nr. 2454/93.
(2) Comunicarea între statele membre și Comisie privind gestionarea contingentelor tarifare se realizează, pe cât posibil, pe cale electronică.
Articolul 3
Statele membre și Comisia colaborează îndeaproape pentru a asigura respectarea prezentului regulament.
Articolul 4
Prezentul regulament intră în vigoare la data publicării în Jurnalul Oficial al Uniunii Europene.
Se aplică de la 1 iulie 2008.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 12 aprilie 2011.

Labels: 3
18
6